kalixlouiis/myanmar-wikipedia-corpus huggingface dataset:
ပလူတိုမှ အကွာအဝေးအလိုက် စီလိုက်လျင် ချာရွန်၊ စတိခ်၊ နစ်ခ်၊ ခေးဘရောစ်နှင့် ဟိုက်ဒရာတို့ ဖြစ်ကြသည်။
အကြီးဆုံး ဂြိုဟ်ရံလ ချာရွန်သည် ပလူတိုနှင့် tidally locked ဖြစ်နေပြီး တခါတရံ၌ နှစ်လုံးတွဲဂြိုဟ်ဟု ယူဆကြသည်။
265x265px|နက်ပကျွန်း၏ ပုံမှန်မဟုတ်သော ဂြိုဟ်ရံလများ နီဆို သည် နက်ပကျွန်းဂြိုဟ်၏ အပြင်ဘက်အကျဆုံး ဂြိုဟ်ရံလဖြစ်သည်။
ယင်းသည် ပုံမှန်မဟုတ်သော ဂြိုဟ်ရံလဖြစ်ပြီး ၂၀၀၂ ခုနှစ် ဩဂုတ်လ ၁၄ ရက်နေ့တွင် Matthew J. Holman နှင့် Brett J. Gladman ဆိုသူတို့က ရှာဖွေတွေ့ရှိခဲ့သည်။
သို့သော်လည်း ၂၀၀၃ ခုနှစ်အထိ ယင်းအား သတိမထားမိခဲ့ပေ။
နီဆိုသည် နက်ပကျွန်းဂြိုဟ်အား ၄၈ မီလီယံ ကီလိုမီတာအကွာမှ လှည့်ပတ်လျက်ရှိပြီး ယင်းကဲ့သို့အကွာအဝေးမှ လှည့်ပတ်သည့် ဂြိုဟ်ရံလ မရှိပေ။
မိခင်ဂြိုဟ်မှ အဝေးဆုံးမှာ ၇၂ မီလီယံ ကွာဝေးသောကြောင့် မာကျူရီဂြိုဟ်၏ နေမှ အဝေးဆုံးအကွာဝေးထက် ပိုဝေးသည်။
နီဆို၏ ပတ်လမ်းကာလမှာလည်း ဂြိုဟ်ရံလများထဲတွင် အကြာဆုံးဖြစ်ပြီး နက်ပကျွန်းအား တစ်ပတ် လှည့်ပတ်မိရန် ၂၆.၆၇ နှစ် ကြာလေသည်။
အချင်းအားဖြင့် ၆၀ ကီလိုမီတာရှိပြီး ယာယီအမည်မှာ S/2002 N 4 ဖြစ်သည်။
265x265px|နက်ပကျွန်း၏ ပုံမှန်မဟုတ်သော ဂြိုဟ်ရံလများ ဆဲအို သည် နက်ပကျွန်းဂြိုဟ်၏ ဂြိုဟ်ရံလဖြစ်သည်။
ယင်းသည် ပုံမှန်မဟုတ်သော ဂြိုဟ်ရံလဖြစ်ပြီး ၂၀၀၂ ခုနှစ် ဩဂုတ်လ ၁၄ ရက်နေ့တွင် Matthew J. Holman ဆိုသူက ရှာဖွေတွေ့ရှိခဲ့သည်။
ဆဲအိုသည် အချင်းအားဖြင့် ၄၄ ကီလိုမီတာရှိပြီး နက်ပကျွန်းဂြိုဟ်အား ၂၂.၄ မီလီယံ ကီလိုမီတာအကွာမှ လှည့်ပတ်လျက်ရှိသည်။
ဟိုင်မေလိယာ သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲတွင် အကြီးဆုံး ဂြိုဟ်ရံလဖြစ်ပြီး Charles Dillon Perrine ဆိုသူက ၁၉၀၄ ဒီဇင်ဘာလ ၃ ရက်နေ့တွင် ရှာဖွေတွေ့ရှိခဲ့သည်။
; ; ဂျူပီတာကို ၁၁.၅ မီလီယံ ကီလိုမီတာမှ လှည့်ပတ်လျက်ရှိပြီး တစ်ပတ် လှည့်ပတ်မိရန် ကမ္ဘာမြေရက်ပေါင်း ၂၅၁ ရက် ကြာမြင့်သည်။
၂၀၀၀ ခုနှစ် နိုဝင်ဘာလတွင် ကာစီနီ အာကာသာဉ်သည် စနေဂြိုဟ်သို့ ရောက်ရှိကာ ၄.၄ မီလီယံ ကီလိုမီတာအကွာမှ ဟိုင်မေလိယာ၏ ဓာတ်ပုံများကို ရိုက်ကူးခဲ့သည်။
လီဒါ သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲမှ ဂြိုဟ်ရံလတစ်စင်းဖြစ်ပြီး Charles T. Kowal ဆိုသူက ၁၉၇၄ စက်တင်ဘာလ ၁၄ ရက်နေ့တွင် ရှာဖွေတွေ့ရှိခဲ့သည်။
နာမည်အား ဒဏ္ဍာရီလာ Zeus နတ်ဘုရား၏ အချစ်တော် Leda အားအစွဲပြု၍ ခေါ်ဆိုခြင်းဖြစ်သည်။
Kowal က နိုင်ငံတကာ နက္ခတာရာအဖွဲ့အစည်းအား ယင်းနာမည်အသုံးပြုရန် ၁၉၇၅ ခုနှစ်တွင် အကြံပေးရာ လက်ခံခဲ့သည်။
လီဒါသည် ဂျူပီတာအား ၁၁ နှင့် ၁၃ မီလီယံကီလိုမီတာအကွာမှ လှည့်ပတ်လျက်ရှိသည်။
သီမိစတို သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲမှ သေးငယ်သော ဂြိုဟ်ရံလဖြစ်ပြီး Charles T. Kowal ဆိုသူက ၁၉၇၅ တွင် ပထမဆုံး ရှာဖွေတွေ့ရှိခဲ့သည်။
ယင်းသည် ပျောက်ကွယ်သွားခဲ့ပြီး ၂၀၀၀ ခုနှစ်တွင် Elizabeth Roemer ဆိုသူက ပြန်လည်တွေ့ရှိခဲ့သည်။
သီမိစတိုသည် အရွယ်အစားအားဖြင့် ၅ မိုင်ခန့်ရှိသည်။
အီလရာ သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲမှ သေးငယ်သော ဂြိုဟ်ရံလဖြစ်ပြီး Charles Dillon Perrine ဆိုသူက ၁၉၀၅ တွင် ရှာဖွေတွေ့ရှိခဲ့သည်။
ဂျူပီတာဂြိုဟ်၏ ၈ ခုမြောက် အကြီးဆုံး ဂြိုဟ်ရံလဖြစ်ပြီး ဒဏ္ဍာရီလာ Zeus နတ်ဘုရား၏ အချစ်တော် Elara ကိုအစွဲပြု၍ ခေါ်ဆိုခြင်းဖြစ်သည်။
၁၉၇၅ မတိုင်ခင်ထိ အီလရာကို ဟုသာ သိထားသည်။
ပျမ်းမျှအချင်းဝက်သည် ၄၃ ကီလိုမီတာရှိပြီး ယူရိုပါ၏ ၂% ဖြစ်သည်။
၂၀၀၇ ခုနှစ်တွင် New Horizons အာကာသယာဉ်က ပလူတိုသို့ ပျံသန်းစဉ် အလရာအား မိုင်ပေါင်း ၅ သိန်းအကွာမှ ဓာတ်ပုံရိုက်ကူးခဲ့သည်။
လူးဝစ်ဂျေမွန်တူလီ (၂) (လူ့မွန်တူလီ ဟုလည်းသိကြသည်။
) သည် ပရိုဂရမ်မာတစ်ယောက် ဖြစ်သည်။
သူသည် ဝဘ်ဘရောက်ဆာ များ ထုတ်လုပ်သည့်အလုပ်ဖြင့် လူသိများသူ ဖြစ်သည်။
၁၉၉၁ ခုနှစ် နှင့် ၁၉၉၂ ခုနှစ်တွင် Lynx ဟု ခေါ်သည့် စာသားဝဘ်ဘရောက်ဆာ (Text Web Browser) တစ်ခုကို မိုက်ကယ်ဂရုဘ်(Michael Grobe)၊ ချားရီဇက် (Charles Rezac) တို့နှင့်အတူ ရေးသားခဲ့သည်။
ကန်ဆက်တက္ကသိုလ်တွင် ပညာသင်ကြားနေစဉ် ရေးသားခဲ့ခြင်း ဖြစ်သည်။
ထိုဘရောက်ဆာသည် ပထမဆုံး အသုံးပြုနိုင်သည့် ဘရောက်ဆာဖြစ်ပြီး လက်ရှိအချိန်တွင် အသုံးပြုမှု ရှိနေတုန်း ဖြစ်သည်။
အသက်မွေးဝမ်းကြောင်း ၁၉၉၄ ခုနှစ်တွင် Netscape Communications ကို တည်ထောင်သည့် အင်ဂျင်နီယာတစ်ဦး ဖြစ်လာခဲ့ပြီး Netscape ဝဘ်ဘရောက်ဆာ ပထမဗားရှင်း၏ networking code အတွက်ပရိုဂရမ် ရေးသားခဲ့သည်။
သူသည် HTTP cookies, the blink element, server push နှင့် client pull, HTTP proxying, animated GIFs များကို ဘရောက်ဆာတွင် တပ်ဆင်အသုံးပြုခြင်း စသည့် ဘရောက်ဆာနှင့် ပတ်သက်သည် ဆန်းသစ်ရှာဖွေမှုများ ပြုလုပ်ခဲ့သည်။
သူသည် Netscape တွင် ရှိနေစဉ် W3C ၏ HTML working group တွင် အဖွဲ့ဝင် နှင့် HTML 3.2 တွင် ကူညီဆောင်ရွက်သူ အဖြစ် လုပ်ဆောင်ခဲ့သည်။
သူသည် ၁၉၉၄ ခုနှစ်တွင် World-Wide Web ၏ ပထမအပြည်ပြည်ဆိုင်ရာညီလာခံတွင် inductees ခြောက်ဦးထဲမှ တစ်ဦးဖြစ်ကြောင်း World Wide Web Hall of Fame တွင် ကြေညာခဲ့သည်။
၁၉၉၈ ခုနှစ်တွင် သူသည် Epinions ကို တည်ထောင်သည့် အင်ဂျင်နီယာ ဖြစ်ခဲ့သည်။
Epinions သည် ယခုအချိန်တွင် Shopping.com ကုမ္ပဏီတစ်ခု ဖြစ်သည်။
၂၀၀၂ ခုနှစ်တွင် MIT Technology Review TR100 က သူ့အား ကမ္ဘာပေါ်ရှိ ၃၅ နှစ်အောက် အတော်ဆုံး တီထွင်ဆန်းသစ်သူ ၁၀၀ ထဲမှ တစ်ယောက်အဖြစ် ဖော်ပြခဲ့သည်။
၂၀၀၄ ခုနှစ်တွင် သူသည် Memory Matrix ၏ စီအီးအို နှင့် တွဲဖက်တည်ထောင်သူ ဖြစ်လာခဲ့သည်။
Memory Matrix သည် Shutterfly Inc မှ ဖြစ်လာသည်။
၂၀၀၈ ခုနှစ်တွင် Zetta.net ၏ တွဲဖက်တည်ထောင်သူ ဖြစ်ခဲ့သည်။
Zetta.net သည် cloud storage ကုမ္ပဏီတစ်ခု ဖြစ်သည်။
၂၀၁၅ ခုနှစ်တွင် သူသည် JetInsight တွင် တွဲဖက်တည်ထောငါသူ နှင့် CTO အဖြစ်ဆောင်ရွက်ခဲ့သည်။
လုပ်ဆောင်‌နေဆဲစီမံကိန်းများ သူသည် Netscape ဘရောက်ဆာ လုပ်နေစဉ် Fishcam ကို တည်ထောင်ခဲ့သည်။
Fishcam သည် အသက်ဝင်လှုပ်ရှားနေသည့် ရုပ်ပုံဝဘ်ဆိုက်များထဲတွင် အစောဆုံး တစ်ခုလည်း ဖြစ်သည်။
Fishcam သည် Netscape ဘရောက်ဆာများတွင် Fishcam Easter egg အဖြစ် ထည့်သွင်းရာမှ လူသိများလာခဲ့သည်။
Netscape ကုမ္ပဏီသည် fishcam ကို Netscape မရှိသည့်အချိန်တိုင်အောင် လွှင့်တင်ခဲ့သည်။
အနည်းငယ် ကြာခဲ့ပြီးနောက် ၂၀၀၉ ခုနှစ်တွင် လွှင့်တင်မှု အသစ်တစ်ခုကို ပြုလုပ်ခဲ့သည်။
ထိုလွှင့်တင်မှုသည် တိုက်ရိုက်ထုတ်လွှင့်သည့်ဝဘ်ဆိုက်များ ပေါ်လာသည့် ကာလနီးနီးအထိ တည်ရှိခဲ့သည်။
ဒိုင်ယာ သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲမှ သေးငယ်သော ဂြိုဟ်ရံလဖြစ်ပြီး Scott S. Sheppard ဆိုသူက ၂၀၀၀ ခုနှစ်တွင် ပထမဆုံး ရှာဖွေတွေ့ရှိခဲ့သည်။
ယခင်က S/2000 J 11 ဟုသိထားပြီး ၂၀၁၅ ခုနှစ်တွင် ယခုလက်ရှိနာမည်ကို လက်ခံရရှိခဲ့သည်။
CBET (Central Bureau Electronic Telegram) 4075: 20150307: Satellites of Jupiter, March 7, 2015 ဒိုင်ယာသည် ၄ ကီလိုမီတာ အရွယ်အစား ရှိသည်ဟု ယူဆရသည်။
Sheppard, S. S.; Jewitt, D. C.; Porco, C.; Jupiter's outer satellites and Trojans , in Jupiter: The planet, satellites and magnetosphere, edited by Fran Bagenal, Timothy E. Dowling, William B. McKinnon, Cambridge Planetary Science, Vol. 1, Cambridge, UK: Cambridge University Press, , 2004, pp. 263-280 ဂျူပီတာအား ၁၂ မီလီယံ ကီလိုမီတာမှ လှည့်ပတ်လျက်ရှိပြီး တစ်ပတ်လှည့်ပတ်မိရန် ၂၇၄ ရက် ကြာမြင့်သည်။
ကာပို သည် ဂျူပီတာဂြိုဟ်၏ ပုံမှန်မဟုတ်သော ဂြိုဟ်ရံလများထဲမှ သေးငယ်သော ဂြိုဟ်ရံလဖြစ်ပြီး S. Sheppard ဆိုသူက ၂၀၀၃ ခုနှစ်တွင် ရှာဖွေတွေ့ရှိခဲ့သည်။
ယာယီအမည် ဟုသိထားပြီးMPEC 2003-G67: S/2003 J 20 2003 April (discovery and ephemeris) ၂၀၀၅ ခုနှစ်တွင် လက်ရှိနာမည်ကို ရရှိခဲ့သည်။
ကာပိုသည် အချင်းအားဖြင့် ၃ ကီလိုမီတာရှိပြီး မျုင်ပေါင်း ၁၀ မီလီယံအကွာမှ ဂျူပီတာအား လှည့်ပတ်ကာ တစ်ပတ်ပတ်မိရန် ၄၅၈.၆၂၅ ရက် ကြာမြင့်သည်။
ဤပုံကားချပ်သည် စနေဂြိုဟ်၏ ပုံမှန်မဟုတ်သော ဂြိုဟ်ရံလများ၏ ပတ်လမ်းကြောင်းများဖြစ်သည်၊ အလယ်ဗဟိုတွင် ပုံမှန် ဂြိုဟ်ရံလဖြစ်သော တိုက်တန်ကို အနီရောင်ဖြင့် ပြထားသည်။
နက္ခတ္တဗေဒတွင် ပုံမှန်မဟုတ်သော ဂြိုဟ်ရံလ ဆိုသည်မှာ ဝေးကွာသည့်ပတ်လမ်းကြောင်း၊ မိခင်ဂြိုဟ်နှင့် ဆန့်ကျင်ဘက် ပတ်လမ်းများကို ပိုင်ဆိုင်သည့် ဂြိုဟ်ရံလများပင်ဖြစ်သည်။
ပုံမှန် ဂြိုဟ်ရံလများနှင့် မတူသည်မှာ မိခင်ဂြိုဟ် ဖွဲ့တည်စဉ်က မရှေးမနှောင်း ဖွဲ့တည်ခဲ့ခြင်းမဟုတ်ဘဲ နောက်မှ ဒြပ်ဆွဲအားကြောင့် ဖမ်းယူခံခဲ့ရသည့် ဂြိုဟ်ရံလများဖြစ်သည်။
ထရီတွန်အပါဝင် ပုံမှန်မဟုတ်သော ဂြိုဟ်ရံလ ၁၂၅ စင်းရှိကာ ယင်းတို့အားလုံးသည် ဂြိုဟ်ကြီးများဖြစ်သော ဂျူပီတာဂြိုဟ်၊ စနေဂြိုဟ်၊ ယူရေးနပ်စ်ဂြိုဟ်နှင့် နက်ပကျွန်းဂြိုဟ်တို့တွင် တည်ရှိကြသည်။
ပုံမှန်မဟုတ်သော အကြီးဆုံး ဂြိုဟ်ရံလများမှာ ဂျူပီတာ၏ ဟိုင်မေလိယာ၊ စနေဂြိုဟ်၏ ဖီဘီ၊ ယူရေးနပ်စ်ဂြိုဟ်၏ Sycorax နှင့် နက်ပကျွန်းဂြိုဟ်၏ ထရီတွန်တို့ဖြစ်ကြသည်။
နက္ခတ္တဗေဒတွင် ပုံမှန် ဂြိုဟ်ရံလ ဆိုသည်မှာ ပုံမှန်မဟုတ်သော ဂြိုဟ်ရံလများနှင့်မတူဘဲ မိခင်ဂြိုဟ်၏ ဂြိုဟ်ပတ်လမ်းကြောင်းအတိုင်း လှည့်ပတ်နေသော ဂြိုဟ်ရံလများဖြစ်သည်။
ဂြိုဟ်ကြီး ၈ စင်းတွင် ပုံမှန်ဂြိုဟ်ရံလ ၅၇ စင်းရှိသည်။
ယင်းတို့မှာ ကမ္ဘာ၌ ၁ စင်း၊ ဂျူပီတာ၌ ၈ စင်း၊ စနေဂြိုဟ်၌ ၂၃ စင်း၊ ယူရေးနပ်စ်ဂြိုဟ်၌ ၁၈ စင်း၊ နက်ပကျွန်းဂြိုဟ်၌ ၇ စင်းတို့ဖြစ်ကြသည်။
နက်ပကျွန်း၏ အကြီးဆုံးလ ထရီတွန်သည် ဒြပ်ဆွဲအားဖြင့် ဖမ်းယူခံရသည့် ဂြိုဟ်ရံလဟု ယူဆသောကြောင့် ပုံမှန်ဂြိုဟ်ရံလ စာရင်း၌ မထည့်သွင်းပေ။
ဂြိုဟ်ပု ပလူတိုတွင် ဂြိုဟ်ရံလ ၅ စင်းနှင့် ဟောက်မေယာ၌ ၂ စင်း တည်ရှိသည်။
အခြားကြည့်ရန် ပုံမှန်မဟုတ်သော ဂြိုဟ်ရံလ အတွင်းပိုင်း ဂြိုဟ်ရံလ Category:ဂြိုဟ်ရံလများ။
နယူတန်၏ စကြဝဠာဆိုင်ရာ ဒြပ်ဆွဲအားနိယာမက ဖော်ပြသည်မှာ စကြဝဠာထဲရှိ ဝတ္ထုတိုင်းသည် အခြားဝတ္ထုများကို ဆွဲငင်ကြသည်။
၎င်းတို့သည် ၎င်းတို့၏ ဒြပ်ထုများ‌မြှောက်လဒ်နှင့် တိုက်ရိုက်အချိုးကျပြီး အကွာအဝေး၏ နှစ်ထပ်ကိန်းဖြင့် ပြောင်းပြန်အချိုးကျသော အားဖြင့် ဆွဲငင်ကြသည်။
ယင်းသည် ရှေးရိုး မက္ကင်းနစ်၏ အစိတ်အပိုင်းတစ်ခုဖြစ်ပြီး ၁၆၈၆ ခုနှစ်တွင် ပထမဆုံး ပုံနှိပ်ထုတ်ဝေသည့် နယူတန်၏ Principia စာအုပ်တွင် ပါဝင်ခဲ့သည်။
နယူတန်က သူ၏ စာအုပ်ကို Royal Society တွင် ပြသသောအခါ ရောဘတ် ဟုဒ်က ပြောင်းပြန်နှစ်ထပ်ကိန်း နိယာမသည် သူ့ဆီက ရရှိခဲ့သည်ဟု ပြောဆိုခဲ့သည်။
ယနေ့ခေတ်စကားဖြင့် ဆိုရလျင် အားဆိုသည်မှာ ထုထည်နှစ်ခု၏ ပေါင်းလဒ်နှင့် အချိုးကျပြီး ယင်းတို့၏အကွာအဝေးဖြင့် ပြောင်းပြန်အချိုးကျသည်။
Isaac Newton: "[In experimental] philosophy particular propositions are inferred from the phenomena and afterwards rendered general by induction": "Principia", Book 3, General Scholium, at p.392 in Volume 2 of Andrew Motte's English translation published 1729. စကြဝဠာဆိုင်ရာ ဒြပ်ဆွဲအား နိယာမအတွက် ညီမျှခြင်းမှာ - ဖြစ်သည်။
F သည် အရာဝတ္ထုနှစ်ခုကြားရှိ သက်ရောက်နေသော ဒြပ်ဆွဲအား၊ m1 နှင့် m2 သည် အရာဝတ္ထု၏ ထုထည်ဖြစ်ပြီး r သည် ထုထည်ဗဟိုနှစ်ခုကြားရှိ အကွာအဝေးဖြစ်ကာ G သည် ဒြပ်ဆွဲအား ကိန်းသေဖြစ်သည်။
၁၇၉၈ ခုနှစ်တွင် Henry Cavendish ဆိုသူက နယူတန်၏ ဒြပ်ဆွဲအားနိယာမအား ဓာတ်ခွဲခန်းထဲ၌ ပထမဆုံးအကြိမ်အဖြစ် စမ်းသပ်ခဲ့သည်။
The Michell-Cavendish Experiment , Laurent Hodges နယူတန်၏ Principia ကျမ်းကို ပုံနှိပ်ထုတ်ဝေပြီး ၁၁၁ နှစ်အကြာ၊ နယူတန် သေဆုံးပြီး ၇၁ နှစ်အကြာမှ ယင်းစမ်းသပ်ချက်ကို လုပ်ဆောင်ခဲ့ခြင်းဖြစ်သည်။
နယူတန်၏ နိယာမသည် အိုင်းစတိုင်း၏ ယေဘုယျ နှိုင်းရသီအိုရီဖြင့် အစားထိုးခြင်း ခံခဲ့ရသည်။
သို့သော် ဒြပ်ဆွဲအားနှင့်ပတ်သက်လာလျင် သူ၏နိယာမကို ဆက်လက်သုံးစွဲကြသည်။
နှိုင်းရသီအိုရီသည် အင်မတန်တိကျလိုသည့်အခါများ၌သာ အသုံးပြုသည်။
ခမောင်းဆိပ်မြို့ သည် ရခိုင်ပြည်နယ်၊ မောင်တောခရိုင်၊ မောင်တောမြို့နယ်တွင် ပါဝင်သည့် မြို့တစ်မြို့ ဖြစ်သည်။
၂၀၁၆ ခုနှစ် ဖေဖော်ဝါရီလ ၂ ရက်နေ့တွင် ပြည်ထဲရေးဝန်ကြီးဌာန၏ အမိန့်ကြော်ငြာစာအမှတ် ၂၉၉/၂၀၁၆ ဖြင့် ခမောင်းဆိပ်ကျေးရွာအုပ်စုတွင်းရှိ အရှေ့ခမောင်းဆိပ်ရွာ၊ အနောက်ခမောင်းဆိပ်ရွာ၊ အစံကျော်ရွာ (အာဆာန်ရှား) မီးကျောင်းချောင်းရွာ (ခူမိရ်ဟာလီ)ရဲဘောက်ကျာရွာ (အဘောရ်ရှား‌ ကျေး )ရွာ နှင့် တိုင်းဘင်္ဂါရွာတို့ကို စုပေါင်း၍ မြို့ပေါ်ရပ်ကွက် ၅ ခုဖြင့် ခမောင်းဆိပ်မြို့အဖြစ် ဖွဲ့စည်းခဲ့သည်။
"Rakhine State PCodes" by Myanmar Information Management Unit, September 2017 အကျယ်အဝန်း ခမောင်းဆိပ်မြို့၏ မြို့ဧရိယာမှာ ရှိသည်။
ခမောင်းဆိပ်မြို့၏ထင်ရှားသော ပုဂ္ဂိုလ်များ မင်းခမောင်း ကိုးကား Category:မြန်မာနိုင်ငံရှိ မြို့များ Category:ရခိုင်ပြည်နယ်ရှိ မြို့များ။
စပိတ်ဇာ အာကာသ တယ်လီစကုပ် သည် အနီအောက်ရောင်ခြည် အာကာသ တယ်လီစကုပ်ဖြစ်ပြီး နာဆာ၏ Great Observatories မှ စတုတ္ထအကြိမ်နှင့် နောက်ဆုံး အစီစဉ်ဖြစ်သည်။
၂၀၀၃ ခုနှစ်တွင် လွှတ်တင်ခဲ့ပြီး ၂၀၁၈ ခုနှစ်အထိ အလုပ်လုပ်နေဆဲဖြစ်သည်။
စီမံကိန်း ကာလမှာ ၂.၅ နှစ်ဖြစ်ပြီး ၂၀၀၉ ခုနှစ်တွင် ဟီလီယံ အရည် ကုန်ဆုံးသွားခဲ့သည်။
ဟီလီယံ အရည် မရှိပါက တယ်လီစကုပ်၏ ပစ္စည်းများကို အပူပေးရန် ပြဿနာရှိသောကြောင့် ယခုလက်ရှိတွင် Spitzer Warm Mission အဖြစ် ဆက်လက် လုပ်ဆောင်နေသည်။
အခြား အာကာသ တယ်လီစကုပ်များသည် နာမည်ကြီး နက္ခတ္တပညာရှင်များ၏ အမည်များကို အသုံးပြုသော်လည်း စပိတ်ဇာအတွက် နာမည်ကို အများပြည်သူဆီမှ အကြံတောင်းဆိုခဲ့သည်။
သို့သော် နာဆာ၏ သမားရိုးကျနည်းလမ်းအတိုင်း နက္ခတ္တဗေဒပညာရှင် Lyman Spitzer အားအစွဲပြု၍ အမည်တပ်ခဲ့သည်။
ကုန်ကျငွေမှာ အမေရိကန်ဒေါ်လာ ၇၂၀ မီလီယံဖြစ်ပြီး စပိတ်ဇာ အား ၂၀၀၃ ဩဂုတ်လ ၂၅ ရက်တွင် ကိတ်ကာနာဗရယ် လေတပ်စခန်းမှ လွှတ်တင်ခဲ့သည်။
ပင်မမှန်ပြောင်းသည် အချင်း ၈၅ စင်တီမီတာရှိပြီး ဘယ်ရီလီယံသတ္တုဖြင့် ပြုလုပ်ထားသည်။
၂၀၀၅ ခုနှစ်တွင် စပိတ်ဇာသည် နေစကြဝဠာပြင်ပဂြိုဟ်များ၏ အလင်းကို တိုက်ရိုက်ဖမ်းယူသည့် ပထမဆုံး တယ်လီစကုပ် ဖြစ်လာခဲ့သည်။
၂၀၁၆ ခုနှစ်တွင် စပိတ်ဇာသည် TRAPPIST-1 ကြယ်စနစ်ရှိ ဂြိုဟ် ၇ စင်းမှ ၅ စင်းကို ရှာဖွေပေးခဲ့ပြီး ယင်းတို့သည် ကမ္ဘာဂြိုဟ်အရွယ်အစား ဂြိုဟ်များဖြစ်ကြသည်။
SOFIA is an infrared telescope in an aircraft, allowing high altitude observations အနီအောက်ရောင်ခြည် တယ်လီစကုပ် ဆိုသည်မှာ အနီအောက်ရောင်ခြည်ကို အသုံးပြုပြီး နက္ခတ္တဆိုင်ရာ ကိုယ်ထည်များကို ခြေရာခံသည့် တယ်လီစကုပ်ပင်ဖြစ်သည်။
အပူချိန် သုညအထက်ရှိသော နက္ခတ္တဆိုင်ရာ ကိုယ်ထည်များအားလုံးသည် လျှပ်စစ်သံလိုက်ဖြာထွက်ခြင်း ပုံစံတစ်မျိုးကို ထုတ်လွှင့်သည်။
SPACE OBSERVATORY TO STUDY THE FAR, THE COLD AND THE DUSTY, NASA press kit, 2003 စကြဝဠာအား လေ့လာရန် သိပ္ပံပညာရှင်များသည် ကွဲပြားခြားနားသော လျှပ်စစ်သံလိုက်ရောင်စဉ်များရှိ ထုတ်လွှင့်ရောင်ခြည်များကို ခြေရာခံရန် များစွာသော တယ်လီစကုပ်အမျိုးအစားများကို အသုံးပြုကြသည်။
အချို့သောရောင်ခြည်များမှာ အနီအောက်ရောင်ခြည်အပါအဝင် ဂါမာရောင်ခြည်၊ အိတ်ဇ်ရေး၊ ခရမ်းလွန်ရောင်ခြည်၊ ပုံမှန် မြင်နိုင်သောအလင်းတို့ ဖြစ်ကြသည်။
thumb|ဟာဘယ် အာကာသ တယ်လီစကုပ် အာကာသ တယ်လီစကုပ် သည် အပြင်ဘက် အာကာသ၌ တပ်ဆင်ထားသော တယ်လီစကုပ်ဖြစ်ပြီး ဝေးကွာသည့်အရပ်မှဂြိုဟ်များ၊ ဂလက်ဆီများနှင့် အခြားသော နက္ခတ္တဆိုင်ရာ အရာဝတ္ထုများကို လေ့လာရန်ဖြစ်သည်။
အာကာသ တယ်လီစကုပ်များသည် မြေပြင်အခြေစိုက် တယ်လီစကုပ်များတွင် ကြုံတွေ့ရသော ပြဿနာအတော်များများကို ရှောင်လွဲနိုင်သည်။
အလင်းညစ်ညမ်းခြင်း၊ လျှပ်စစ်သံလိုက် ကြားဖြတ်နှောက်ယှက်ခြင်းစသည်တို့ကို အာကာသ တယ်လီစကုပ်များက မကြုံတွေ့ရပေ။
ထို့အပြင် ခရမ်းလွန်ရောင်ခြည် ကြိမ်နှုန်းများ၊ အိတ်ဇ်ရေးနှင့် ဂါမာရောင်ခြည်များသည် ကမ္ဘာ့လေထု၏ ပိတ်ဆို့ခြင်းကို ခံရသောကြောင့် အာကာသ၌သာ လေ့လာနိုင်သည်။
၁၉၄၆ ခုနှစ်တွင် Lyman Spitzer ဆိုသူက အဆိုပြုခဲ့ပြီး ပထမဆုံး အလုပ်ဖြစ်သော အာကာသ တယ်လီစကုပ်မှာ အမေရိကန်တို့၏ Orbiting Astronomical Observatory ဖြစ်သည်။
ကမ္ဘာမြေ၏ ရာသီဥတု လေ့လာရေးအတွက် ကမ္ဘာမြေသို့ ချိန်ထားသော အချို့အာကာသ တယ်လီစကုပ်များလည်း ရှိကြသည်။
ပခုက္ကူတက္ကသိုလ် သည် မြန်မာနိုင်ငံအလယ်ပိုင်း၊ မကွေးတိုင်းဒေသကြီး၊ ပခုက္ကူမြို့ရှိ ဝိဇ္ဇာသိပ္ပံ တက္ကသိုလ်တစ်ခု ဖြစ်သည်။
https://www.4icu.org/reviews/14525.htm List of Universities and Colleges without an official or working website ပခုက္ကူတက္ကသိုလ်တွင် ဝိဇ္ဇာနှင့် သိပ္ပံဘာသာရပ်များအတွက် ဘွဲ့များ ပေးအပ်ချီးမြှင့်သည်။
ပခုက္ကူတက္ကသိုလ်သည် ပခုက္ကူမြို့၏မြောက်ဘက်စွန်းတွင် တည်ရှိသည်။
ပခုက္ကူတက္ကသိုလ်၏ မြေဧရိယာ အကျယ်အဝန်းမှာ (၂၄၅.၃၂) ဧက ဖြစ်သည်။
သမိုင်းကြောင်း ၁၉၇၇ ခုနှစ်၊ မေလ ၂၃ ရက်နေ့တွင် ပခုက္ကူဒေသကောလိပ်ကို ပခုက္ကူ အထက(၂)နေရာတွင် စတင်ဖွင့်လှစ်ခဲ့သည်။
၁၉၇၈ ခုနှစ်၊ ဒီဇင်ဘာလတွင် အထက(၂) နေရာမှ လက်ရှိ နေရာသို့ ပြောင်းရွှေ့ဖွင့်လှစ်ခဲ့သည်။
ဒေသကောလိပ်များကို ၁၉၈၀ ပြည့်နှစ်၊ ဧပြီလ ၁ ရက်နေ့မှစ၍ ပညာရေးဝန်ကြီးဌာနက လွှဲပြောင်းယူခဲ့ပြီး၊ ၁၉၈၁ ခုနှစ်၊ နိုဝင်ဘာလ ၃၀ ရက်မှစ၍ ပခုက္ကူဒေသကောလိပ်ကို ပခုက္ကူကောလိပ် အဖြစ် ပြောင်းလဲဖွဲ့စည်းခဲ့သည်။
၁၉၉၉ ခုနှစ် ဇူလိုင်လ ၇ ရက်နေ့တွင် ပခုက္ကူကောလိပ်ကို ပခုက္ကူဒီဂရီကောလိပ်အဖြစ်သို့ လည်းကောင်း၊ ၂၀၀၁ ခုနှစ် ဇန်နဝါရီလ ၂၃ ရက်နေ့တွင် ပခုက္ကူဒီဂရီကောလိပ်ကို ပခုက္ကူတက္ကသိုလ် အဖြစ်သို့ လည်းကောင်း တိုးမြှင့်ဖွင့်လှစ်ခဲ့သည်။
ပေးအပ်သောဘွဲ့များ ဝိဇ္ဇာဘွဲ့ (BA) သိပ္ပံဘွဲ့ (Bsc) မဟာဝိဇ္ဇာဘွဲ့ ( MA ) မဟာသိပ္ပံဘွဲ့ ( M.Sc) ကိုးကား ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:မကွေးတိုင်းဒေသကြီးအတွင်းရှိ တက္ကသိုလ်များ။
မအူပင်တက္ကသိုလ်သည် မြန်မာနိုင်ငံ၊ ဧရာဝတီတိုင်းဒေသကြီး၊ မအူပင်မြို့၊ အိုင်ဝိုင်းကျေးရွာတွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
တက္ကသိုလ်၏ မြေဧရိယာ အကျယ်အဝန်းမှာ ၆၇.၀၇ ဧက ဖြစ်သည်။
တက္ကသိုလ် ဝဘ်ဆိုဒ်တိုက်ခိုက်ခံရမှု ၂၀၁၇ ခုနှစ် ဩဂုတ်လတွင် ဖြစ်ပေါ်ခဲ့သော ရခိုင်ပြည်နယ်ရှိ ပဋိပက္ခများကြောင့် မအူပင်တက္ကသိုလ်၏ ဝဘ်ဆိုဒ်ကို တူရကီဟက်ကာများက စက်တင်ဘာလတွင် တိုက်ခိုက်ခဲ့ပြီး deface များ တင်ခဲ့သည်။
ကိုးကား ပြင်ပလင့်ခ်များ ပညာရေးဝန်ကြီးဌာနဝဘ်ဆိုဒ်ရှိ မအူပင်တက္ကသိုလ် Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:ဧရာဝတီတိုင်းဒေသကြီးအတွင်းရှိ တက္ကသိုလ်များ။
ဗန်းမော်တက္ကသိုလ်သည် မြန်မာနိုင်ငံ၊ ကချင်ပြည်နယ်၊ ဗန်းမော်မြို့၊ တာမိုင်းလုံကျေးရွာတွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
တက္ကသိုလ်၏ မြေဧရိယာ အကျယ်အဝန်းမှာ ၉၄.၇ ဧက ဖြစ်သည်။
သမိုင်းကြောင်း ၂၀၀၁ ခုနှစ် ဇွန်လ ၂၉ ရက်နေ့တွင် ဗန်းမော်ဒီဂရီကောလိပ်ကို စတင်ဖွင့်လှစ်ခဲ့ပြီး ၂၀၀၇ ခုနှစ် ဖေဖော်ဝါရီလ ၂၀ ရက်နေ့တွင် ဗန်းမော်တက္ကသိုလ်အဖြစ် တိုးမြှင့်ဖွင့်လှစ်ခဲ့သည်။
ဒေါက်တာလဲ့လဲ့ဝေမသိရသေး - ၂၇ မေ ၂၀၂၅ နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၇၄/၂၀၂၅ ကိုးကား ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:ကချင်ပြည်နယ်အတွင်းရှိ တက္ကသိုလ်များ။
အက်ဒွင်အာနိုး သည် အင်္ဂလိပ် ကဗျာဆရာနှင့် ဂျာနယ်လစ်တစ်ဦး ဖြစ်သည်။
သူရေးသားခဲ့သည့် အာရှရဲ့ အလင်းရောင် ဟူသောစာအုပ်ဖြင့် ထင်ရှားခဲ့သည်။
Sir Edwin Arnold New York Times, 25 March 1904 အတ္ထုပ္ပတ္တိ အက်ဒွင်အာနိုးကို ဂရာဗဲဆန့် (Gravesend)၊ ကန့် (Kent) တွင် မွေးဖွားခဲ့သည်။
Sussex တရားသူကြီးတစ်ဦးဖြစ်သည့် ရောဘတ်ကိုးအာနိုး၏ ဒုတိယမြောက်သား ဖြစ်သည်။
သူ၏ သားသမီးခြောက်ယောက်တွင် အက်ဒွင်လက်စတာအာနိုးသည် ဝတ္ထုရေးဆရာ ဖြစ်သည်။
သူသည် King's School, Rochester; King's College London; နှင့် University College, Oxford တို့တွင် ပညာသင်ကြားခဲ့သည်။
၁၈၅၂ ခုနှစ်တွင် သူသည် အောက်စဖို့တက္ကသိုလ်တွင် Newdigate ဆုကို ကဗျာအတွက် ရရှိခဲ့သည်။
သူသည် King Edward's School, Birmingham တို့တွင် ကျောင်းဆရာ ဖြစ်လာခဲ့သည်။
၁၈၅၆ ခုနှစ်တွင် အိန္ဒိယသို့ သွားရောက်ကာ ပူးန(Poona) ရှိ Government Sanskrit College တွင် ကျောင်းအုပ်အဖြစ် လုပ်ဆောင်ခဲ့သည်။
၁၈၆၁ ခုနှစ်တွင် အင်္ဂလန်သို့ ပြန်လာကာ Daily Telegraph သတင်းစာတွင် ဂျာနယ်လစ်အဖြစ် အလုပ်လုပ်ခဲ့သည်။
ထိုသတင်းစာတွင် သူသည် အယ်ဒီတာအဖြစ် နှစ် (၄၀) ထက်မနည်း လုပ်ဆောင်ခဲ့သည်။
နောက်ပိုင်းတွင် အယ်ဒီတာချုပ် ဖြစ်လာခဲ့သည်။
Notices of 'The Light of Asia' www.phx-ult-lodge.org. အက်ဒွင်သည် သုံးကြိမ်တိုင် အိမ်ထောင်ပြုခဲ့သည်။
The Marshall, Michigan, Expounder; 1 April 1904 ပထမဇနီးမှာ Katherine Elizabeth Biddulph ဖြစ်ပြီး ၁၈၆၄ ခုနှစ်တွင် သေဆုံးခဲ့သည်။
နောင်အခါတွင် Jennie Channing နှင့် လက်ထပ်ခဲ့ပြီး သူမသည်လည်း ၁၈၈၉ တွင် သေဆုံးခဲ့ပြန်သည်။
နောက်ပိုင်းနှစ်များတွင် အာနိုးသည် တစ်ခါတစ်ရံ ဂျပန်နိုင်ငံတွင် နေထိုင်သည်။
သူ၏ တတိယဇနီးသည် Tama Kurokawa ဖြစ်ပြီး ဂျပန်လူမျိုး ဖြစ်သည်။
သူသည် အနာဂါရိကဓမ္မပါလ ( Anagarika Dharmapala) နှင့်အတူ မဟာဗောဓိအဖွဲ့အစည်းကို တည်ထောင်ခဲ့သည်။
ကျိုင်းတုံတက္ကသိုလ်သည် မြန်မာနိုင်ငံ၊ ရှမ်းပြည်နယ်အရှေ့ပိုင်း၊ ကျိုင်းတုံမြို့၊ နားခမ်းရွာတွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။
တက္ကသိုလ်၏ မြေဧရိယာ အကျယ်အဝန်းမှာ ၁၇၇.၉၉ ဧက ဖြစ်သည်။
သမိုင်းကြောင်း ၁၉၉၈ ခုနှစ် စက်တင်ဘာလ ၂၈ ရက်နေ့တွင် ကျိုင်းတုံကောလိပ်ကို စတင်ဖွင့်လှစ်ခဲ့သည်။
၂၀၀၁ ခုနှစ် ဇူလိုင်လ ၁၀ ရက်နေ့တွင် ကျိုင်းတုံဒီဂရီကောလိပ်အဖြစ် လည်းကောင်း၊ ၂၀၀၇ ခုနှစ် ဖေဖော်ဝါရီလ ၂၀ ရက်နေ့တွင် ကျိုင်းတုံတက္ကသိုလ်အဖြစ် လည်းကောင်း တိုးမြှင့်ဖွင့်လှစ်ခဲ့သည်။
ကိုးကား ပြင်ပလင့်ခ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:ရှမ်းပြည်နယ်အတွင်းရှိ တက္ကသိုလ်များ။
မင်းသားကြီး ​တော်ဘုရားသည် ၁၈၈၅ခုနှစ်ကပြီးဆုံးခဲ့သည့် မြန်မာဘုရင်စနစ်ကို ဆက်ခံ​သော မင်း​ဆွေမင်းမျိုးများ၏ စတုတ္ထ​မြောက် အကြီးအကဲဖြစ်သည်။
သီ​ပေါကိုယ်​တော်နှင့် နန်းမ​တော်တို့၏ စတုတ္ထသမီး​တော် မြတ်ဖုရား​လေး၏ ဒုတိယသား​တော်ဖြစ်သည်။
ထိပ်စုမြတ်ဖုရား နတ်ရွာစံအပြီးတွင် ​တော်ဘုရားမှာ အကြီးအကဲဖြစ်လာသည်။
thumb|​တော်ဘုရား၏​မွေးချင်းများ ၁၉၄၄ခုနှစ် ​မေလ၄ရက်​နေ့တွင် ထိပ်စုမြတ်ဖုရားနှင့် ထိပ်တင်ကိုယ်​တော်ကြီးတို့၏ သမီး​တော် ထိပ်စုကြီးဖုရားနှင့် လက်ထပ်ခဲ့သည်။
မိသားစု သား​တော် ၅​ပါး၊သမီး​တော် ၂ပါးရှိသည်။
ရစ်ချက်​တော်ဘုရားမြတ်ကြီး (၁၄.၅.၁၉၄၅တွင်​မွေးဖွား)ပလ္လင်ကိုဆက်ခံမည့်သူ မောင်အောင်ခိုင် မပွင့်ဖြူသော် မောင်ဥက္ကာ မပွင့်ဖြူသွယ် ​ဒေးဗစ်​တော်ဘုရားမြတ် (၁.၄.၁၉၄၇) အက်ဝက်​တော်ဘုရားမြတ်ငယ် (၂၇.၄.၁၉၄၈-၁၄.၁၁.၁၉၅၅) ဂျိုးဆက်​တော်ဘုရားမြတ်​လေး (၁၉.၃.၁၉၅၀) ​ပေါ​တော်ဘုရားမြတ်သိုက် (၁၉.၂.၁၉၅၄) အန်းမဲရီစုဘုရား​လေး(၁၀.၉.၁၉၅၂) ရို့စ်မဲရီစုဘုရားနိုင် (၂၁.၄.၁၉၅၆) ​ဆွေစဉ်မျိုးဆက် ကိုးကား ပြင်ပလင့်ခ် Category:၁၉၂၄ မွေးဖွားသူများ Category:မြန်မာသက်ဦးဆံပိုင်ဘုရင်စနစ် Category:မြန်မာလူမျိုးများ အတ္ထုပ္ပတ္တိ Category:ကုန်းဘောင်ခေတ် Category:သက်ရှိထင်ရှားပုဂ္ဂိုလ်များ Category:မြန်မာ မင်းမျိုးမင်းနွယ်များ။
အနာဂါရိက ဓမ္မပါလ (၁၇ စက်တင်ဘာ၊ ၁၈၆၄ - ၂၉ ဧပြီ၊ ၁၉၃၃) သည် သီရိလင်္ကာနိုင်ငံသားတစ်ဦး ဖြစ်ပြီး ဗုဒ္ဓဘာသာတိုးတက်အောင် စွမ်းဆောင်ခဲ့သူနှင့် စာရေးဆရာ ဖြစ်သည်။
သူသည် ပထမဆုံးသော ကမ္ဘာ့ဗုဒ္ဓသာသနာပြန့်ပွားအောင် ဆောင်ရွက်ခဲ့သူလည်း ဖြစ်သည်။
သူသည် အာရှ၊ ဥရောပ၊ မြောက်အမေရိကတို့တွင် ဓမ္မတရားတို့ကို ပထမဆုံးဟောပြောခဲ့သည့် ဗုဒ္ဓဘာသာဝင်တစ်ဦး ဖြစ်သည်။
သူသည် Theosophical Society ကို ဖန်တီးသူများဖြစ်ကြသည့် Henry Steel Olcott နှင့် Helena Blavatsky တို့နှင့်အတူ သီရိလင်္ကာ၏ ဗုဒ္ဓဘာသာကို အဓိက ပြုပြင်ပြောင်းလဲဆန်းသစ်ခဲ့သူ ဖြစ်သည်။
သူသည် အနောက်နိုင်ငံများတွင် ဗုဒ္ဓသာသနာပြန့်ပွားအောင် ဆောင်ရွက်ခဲ့သည့် အရေးပါသည့် ပြယုဂ်လည်း ဖြစ်သည်။
B. R. Ambedkar မတိုင်မီ ရာစုဝက်က သူသည် Tamils အပါအဝင် အိန္ဒိယနိုင်ငံတောင်ပိုင်းကို ဗုဒ္ဓဘာသာအား သက်ဝင်ယုံကြည်လာစေရန် လှုံ့ဆော်ခဲ့သည်။
သူ၏ နောက်ပိုင်းဘဝတွင် ဗုဒ္ဓဘာသာရဟန်း Devamitta Dharmapala အဖြစ် သာသနာတွင်းသို့ ဝင်ရောက်ခဲ့သည်။
ဘဝအစောပိုင်း နှင့် ပညာရေး right|upright|thumb|အသက် ၂၉ နှစ်ရွယ် အနာဂါရိက ဓမ္မပါလ (၁၈၉၃) အနာဂါရိကဓမ္မပါလကို စက်တင်ဘာလ ၁၇ ရက်၊ ၁၈၆၄ တွင် မွေးဖွားခဲ့သည်။
မွေးဖွားသည့် နေရာမှာ Matara, Ceylon ဖြစ်ပြီး မိဘအသိုင်းအဝိုင်းမှာ ချမ်းသာကြွယ်ဝသည်။
သူမွေးဖွားလာသော ခေတ်မှာ အင်္ဂလိပ်ကိုလိုနီခေတ်ဖြစ်ပြီး Christian College, Kotte; St Benedict's College, Kotahena; S. Thomas' College, MutwalAnagarika Dharmapala – a noble son of Sri Lanka Anagarika Dharmapala :The patriot who propagated Buddhism နှင့် Colombo Academy (Royal College) တို့တွင် ပညာသင်ကြားခဲ့သည်။
ဗုဒ္ဓဘာသာ ပြန်လည်သက်ဝင်လာခြင်း ၁၈၇၅ ခုနှစ် နယူးယောက်မြို့တွင် ဗုဒ္ဓဘာသာကို လေ့လာလိုက်စားနေကြသည့် မဒမ်ဘလဗတ်စကီ Madame Blavatsky နှင့် ဗိုလ်မှူးကြီးအိုကော့ Colonel Olcott တို့က ဘာသာရေးအဖွဲ့ Theosophical Society တခုကို တည်ထောင်လိုက်ကြသည်။
သူတို့သည် ၁၈၈၀ ခုနှစ်တွင် သီဟိုဠ်နိုင်ငံသို့ ရောက်ရှိလာကာ သီဟိုဠ်သံဃာ့အဖွဲ့အစည်းထံတွင် သရဏဂုံနှင့်တကွ သီလများဆောက်တည်ကာ ဗုဒ္ဓဘာသာဝင်များ ဖြစ်လာကြသည်။
ဗိုလ်မှူးကြီးသည် သီဟိုဠ်၌ပင် ဘဝကို မြုပ်နှံလိုက်ပြီး ဗုဒ္ဓဘာသာကျောင်းပေါင်း ၃၀၀ ကျော်ကို ထူထောင်ခဲ့လေသည်။
ထိုကျောင်းများကို ယနေ့ထိတိုင် တွေ့မြင်နိုင်သေးသည်။
ထိုကာလမှာပင် ဟေဝဗီတာနာ Hewavitarne သည် သူ၏အမည်အား အနာဂါရိကဓမ္မပါလ ဟု ပြောင်းလဲလိုက်သည်။
ဓမ္မပါလ၏ အဓိပ္ပာယ်မှာ တရားကို စောင့်ရှောက်သူဖြစ်ပြီး ပါဠိစကားလုံးဖြစ်သည့် အနာဂါရိက သည် အိမ်ရာထူထောင်ခြင်းကင်းသူ ဟု အဓိပ္ပာယ်ရသည်။
၎င်းသည် သာသနာ့ဝန်ထမ်းရဟန်းလည်း မဟုတ်၊ အိမ်ထောင်သားမွေးပြုသူလည်း မဟုတ်သော အလယ်အလတ်ကျင့်စဉ်တမျိုးဖြစ်သည်။
အနာဂါရိက ဓမ္မပါလသည် အင်္ဂါရှစ်ပါးနှင့် ပြည့်စုံသော ဥပုသ်သီလကို ထာဝရစောင့်ထိန်းသူဖြစ်ပြီး မြတ်ဗုဒ္ဓ၏ သာသနာပြုလုပ်ငန်းများအတွက် ဘဝကို မြုပ်နှံထားသူတစ်ဦး ဖြစ်သည်။
သူသည် အဝါရောင်ဝတ်ရုံကို ဝတ်ဆင်ထားသော်လည်း ဦးပြည်းကတုံးမဟုတ်ပေ။
အမြဲတမ်းခရီးသွားနေရသူ သူ့အတွက် ရဟန်းတို့၏ ဝိနည်းကို စောင့်ထိန်းရန် မလွယ်ကူပါ။
သူ့အား ဘုရားအလောင်းကျင့်စဉ်ကို ကျင့်သူဟု သီရိလင်္ကာနိုင်ငံသားတို့က ယုံကြည်ကြသည်။
Anagarika Dharmapala - Wikipedia မြတ်ဗုဒ္ဓအား ကျေးဇူးဆပ်ခြင်း ၁၈၉၁ ခုနှစ်တွင် အနာဂါရိကဓမ္မပါလသည် ဗုဒ္ဓမြတ်စွာဉာဏ်အလင်းရတော်မူခဲ့သည် ဗုဒ္ဓဂါယာသို့ ဘုရားဖူးရောက်ရှိခဲ့သည်။
ထိုအချိန်က ဗုဒ္ဓဂါယာမှာ ဟိန္ဒူများလက်တွင်းသို့ ကျရောက်လျှက် ဗုဒ္ဓရုပ်ပွားတော်မှာလည်း ဟိန္ဒူနတ်ဘုရားတပါး ဖြစ်နေ၍ ဗုဒ္ဓဘာသာဘုရားဖူးများအားလည်း ဝင်ရောက်ခွင့်မပြုသည်ကို တုန်လှုပ်စွာတွေ့ရှိသည်မှ စ၍ အနာဂါရိက ဓမ္မပါလသည် အသိပေးလှုံဆော်သည့် လှုပ်ရှားမှုတခုကို စတင်လိုက်သည်။
၁၈၉၁ ခုနှစ်၌ပင် မဟာဗောဓိအဖွဲ့အစည်းကို ကိုလံဘိုမြို့တွင် ထူထောင်ခဲ့ပြီး နောက်တနှစ်မှာပင် ကာလကတ္တားမြို့သို့ ရွှေ့ပြောင်းလိုက်သည်။
မဟာဗောဓိအသင်း၏ အဓိကရည်ရွယ်ချက်မှာ သံဝေဇနိယလေးဌာနတွင် အရေးကြီးသည့် ဗုဒ္ဓဂါယာအား ဗုဒ္ဓဘာသာဝင်တို့ ထိန်းချုပ်ရေးအောက်သို့ ရောက်ရှိရေးပင် ဖြစ်သည်။
မဟာဗောဓိအသင်းခွဲများ အိန္ဒိယနိုင်ငံအနှံအပြားတွင် ပေါ်ပေါက်လာပြီးနောက် အိန္ဒိယနိုင်ငံသားတို့၏ ဗုဒ္ဓဘာသာအပေါ်တွင် စိတ်ဝင်စားမှုများပြားလာကာ ဘာသာကူးပြောင်းမှုများလည်း ဖြစ်ပေါ်လာခဲ့သည်။
ဗုဒ္ဓဂါယာအား ရာစုနှစ်ပေါင်းများစွာ ထိန်းချုပ်ထားခဲ့သော ဆာဒူးကြီးကိုလည်း ပိုင်ဆိုင်မှုအတွက် တရားရုံးသို့ဆင့်ခေါ်ကာ တရားစွဲခဲ့သည်။
ထိပ်စုမြတ်ဖုရားသည် သီ​ပေါကိုယ်​တော်နှင့် အရှင်နန်းမ​တော်တို့၏ တတိယသမီး​တော်ဖြစ်သည်။
ပါ​တော်မူအပြီး မဒရပ်မြို့တွင်မှဖွားမြင်ခဲ့သည်။
ပျက်သုဉ်းခဲ့သည့် မင်း​ဆွေမင်းမျိုးများ၏ တတိယ​မြောက်အကြီးအကဲဖြစ်သူဖြစ်သည်။
၁၉၂၂တွင် က​နောင်မင်းသားကြီး၏​မြေး​တော် ထိပ်တင်ကိုယ်​တော်ကြီးနှင့် လက်ဆက်ခဲ့သည်။
၁၉၂၉ခုနှစ်တွင် ကွာရှင်းခဲ့သည်။
ကိုယ်​တော်ကြီးမှာ ၁၉၅၄ခုနှစ်တွင် ရန်ကုန်မြို့၌ ကံကုန်ခဲ့သည်။
သမီး​တော် ထိပ်စုကြီးဖုရားကိုဖွားမြင်ခဲ့ပြီး ထိပ်စုကြီးဖုရားမှာ ​တော်ဘုရားနှင့် လက်ဆက်ခဲ့သည်။
ဒုတိယခင်ပွန်း ဦးမြဦးမှာ ​ရှေ့​နေတစ်​ယောက်ဖြစ်ပြီး ဂျပန်​ခေတ်က ကွယ်လွန်ခဲ့သည်။
ထိပ်စုမြတ်ဖုရားမှာ ၁၉၆၂ခုနှစ် ဇူလိုင်လ ၂၁ရက်​နေ့တွင် ​မေမြို့၌ ကွယ်လွန်ခဲ့သည်။
thumb|သီ​ပေါမင်းနှင့် နန်းမ​တော်တို့၏ သမီး​တော်​လေးပါး ကိုးကား Category:၁၈၈၆ မွေးဖွားသူများ Category:၁၉၆၂ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ။
ထိပိစုမြတ်ဖုရားလတ်သည် သီ​ပေါကိုယ်​တော်နှင့် နန်းမ​တော်တို့မှ ​ရွှေနန်း​တော်တွင်ဖွားမြင်​သော ဒုတိယသမီး​တော်ဖြစ်သည်။
၂နှစ်အရွယ်တွင် ပါ​တော်မူခဲ့ရသည်။
ရတနာဂီရိစံအိမ်​တော်တွင် ကျွန်​တော်ခင်​မောင်လတ်နှင့် ခိုးရာ​​ပြေးပြီး အင်္ဂလိပ်တို့က လက်ထပ်​ပေးခဲ့သည်။
ဤအ​ကြောင်း​ကြောင့် သီ​ပေါမင်းမှာ လွန်စွာနာမကျန်းဖြစ်ပြီး နတ်ရွာစံခဲ့သည်။
ထို့​ကြောင့် စုဖုရားလတ်မှာ သူ့အားစိတ်နာခဲ့သည်။
ပြည်​တော်ပြန်ချိန်တွင် မယ်​တော်အားလာ​ရောက်​တွေ့ဆုံ​သော်လည်း စုဖုရားလတ်ကအ​တွေ့မခံခဲ့​​ပေ။
အိန္ဒိယတွင် မထင်မရှားဘဝဖြင့်အ​ခြေချရင်း ၁၉၅၆ခုနှစ်တွင် ထိုနိုင်ငံ၌ပင် ကံကုန်ခဲ့သည်။
left|thumb|သမီး​တော်၄ပါး ကိုးကား Category:၁၈၈၃ မွေးဖွားသူများ Category:၁၉၅၆ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ။
စုတ်တံသည် ပန်းချီကားများ ရေးဆွဲရန်၊ တိုက်တာအဆောက်အဦများ ဆေးရောင်ချယ်ရန်၊ မျက်နှာအလှပြုပြင်ချယ်သရန် အတွက် အသုံးပြုကြသည်။
စုတ်​တံ(paint brushes) များ၏ စုတ်​တံ အ​မွှေး/မျှဉ်​ တို့ကို အ​ခြေခံပုံစံ နှစ်​မျိုးဖြင့် ပြုလုပ်​ထားကြသည်​။
သဘာဝသား​မွှေးများ( Natural hairs) ခေါ် တိရစ္ဆာန်​ များ၏ သား​မွှေးများ။
လူတို့ပြုလုပ်​ထားသည့် Synthetic Fiber မျဉ်​များဖြစ်​ကြသည်​။